b"\n_START_ARTICLE_\nEl Coll (Sant Joan de les Abadesses)\n_START_SECTION_\nArquitectura\n_START_PARAGRAPH_\nEl nucli central \xc3\xa9s l'habitacle que consta de tres plantes, quedant les corts a la primera i a les altres dues l'estatge. A la fa\xc3\xa7ana principal d'aquest nucli central s'obren dues galeries, una a la segona planta i l'altra a la tercera, de tres finestrals cadascuna i en forma d'arcada. Les dues eixides s\xc3\xb3n totalment id\xc3\xa8ntiques._NEWLINE_Posseeix dues grans pallisses, tamb\xc3\xa9 de dues plantes cadascuna, una situada a l'era i l'altra prop del cam\xc3\xad, per sota l'era. La porta que d\xc3\xb3na acc\xc3\xa9s a l'habitatge es troba al cant\xc3\xb3 posterior o darrere del cos principal de la masia. Totes les teulades s\xc3\xb3n a dos vessants malgrat alguna cabanota arreglat recentment sense gaire import\xc3\xa0ncia.\n_START_SECTION_\nHist\xc3\xb2ria\n_START_PARAGRAPH_\nAl capbreu de l'abat de Vilalba del 1397 de l'arxiu del monestir de Sant Joan de les Abadesses ve citat el mas Coll d'Auceja amb el nom de Pere Coll d'Auceja. En els segles posteriors al XIV la masia sempre ve inscrita amb el nom de Coll d'Auceja, fins al segle XVIII quan es troba per primera vegada com el mas Coll d'en Bellapart._NEWLINE_El mot d'Auceja ja ve citat com una vila l'any 887 quan la repoblaci\xc3\xb3 de la vall juntament amb Genebrosa, Perrella i Sintigosa. Dataci\xc3\xb3 per font (Arxiu del monestir de Sant Joan de les Abadesses)."